Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6427

82. módosítással A jelen kiadvány magába foglalja a Tanács által 2007. február 27-e előtt elfogadott minden módosítást, és 2007. november 22-től hatálytalanítja a 10. Annex IV. kötetének összes korábbi kiadásait. A nemzetközi előírások és ajánlott gyakorlati eljárások alkalmazhatóságára vonatkozóan lásd az Előszót. Nemzetközi Polgári Repülési Szervezet Módosítások A módosítások kiadásáról az ICAO Journal és az ICAO kiadványok valamint Audio-vizuális kiképzési segédanyagok katalógusának havi Kiegészítései rendszeres tájékoztatást biztosítanak. Kísérjék figyelemmel a fenti kiadványokat és a módosításokat az alábbi rovatokba vezessék be: A módosítások és helyesbítések bejegyzése Módosítás száma A hatályosság dátuma Az alkalmazhatóság dátuma bevezette 70-82 Beépítve a jelen kiadásba Kiegészítés száma A kiadás dátuma A bevezetés dátuma bevezette Előszó Történelmi háttér A repülési távközlésre vonatkozó nemzetközi előírásokat és ajánlott gyakorlati eljárásokat a Tanács először a Nemzetközi Polgári Légiközlekedési Egyezmény (1944. Chicago) 37. cikkelyének rendelkezései alapján 1949 május 30-án fogadta el és foglalta a 10. számú Annex-be. Az előírások 1950 március 1-én léptek hatályba. A nemzetközi előírások és ajánlott gyakorlati eljárások az Távközlési Részleg 1949 januári harmadik ülésének ajánlásain alapszanak. A 10. Annex Hetedik Kiadását és az ezt megelőző kiadásokat egy kötetben adták ki, amely négy részt tartalmazott a hozzátartozó mellékletekkel együtt: I. Rész – Berendezések és rendszerek, II. Rész – Rádió frekvenciák, III. Rész – Eljárások, és IV. Rész – Kódok és rövidítések. A 42. Módosítással a IV. Részt törölték az Annexből; az ebben a Részben szereplő kódokat és rövidítéseket egy új dokumentumba, a Doc 8400-ba vitték át. A 44. Módosítás 1965 május 31-i elfogadásával a 10. Annex Hetedik Kiadását két kötettel helyettesítették: I. Kötet (Első Kiadás), amely az I. Rész – Berendezések és rendszerek és a II. Rész – Rádió frekvenciák részeket tartalmazza, és a II. Kötet (Első Kiadás), amely az Összeköttetési eljárásokat tartalmazza. A 70. Módosítás 1995 március 20-i elfogadásával a 10. Annex-et öt kötetből állóra szerkesztették át: I. Kötet – Rádiónavigációs segédeszközök; II. Kötet – Összeköttetési eljárások; III. Kötet – Összeköttetési rendszerek; IV. Kötet – Légtérellenőrző radar és összeütközés-elhárító fedélzeti rendszerek; és V. Kötet – Repülési rádió frekvencia spektrum felhasználása. A 70. Módosítás alapján a III. és IV. Köteteket 1995-ben adták ki, és az V. Kötet kiadását a 71. Módosítással tervezték. Az A. táblázat a 10. Annex, IV. Kötet módosításainak forrását, valamint a vonatkozó fontosabb témakörök rövid összefoglalását mutatja be a 70. Módosítást követően és megadja azokat a dátumokat, amelyeken az Annexet és a módosításokat a Tanács elfogadta, amikor azok érvénybe léptek illetve amikor alkalmazhatóvá váltak. A Szerződő Államok tevékenysége Az eltérések jelentése Felhívjuk a szerződő államok figyelmét az Egyezmény 38. cikkelyéből adódó azon kötelezettségükre, hogy a szerződő állam értesítse a Szervezetet bármely eltérésről, amely saját nemzeti előírásai és gyakorlata illetve a jelen Annex nemzetközi előírásai és ennek bármely módosítása között van. Felkérjük továbbá a szerződő államokat, hogy az ilyen értesítést terjesszék ki valamennyi olyan eltérésre is, amely a jelen Annex-ben található ajánlott gyakorlati eljárásokat és ezek bármely módosítását érinti, amennyiben ezen eltérések a légiközlekedés biztonsága szempontjából lényegesek. Ezen felül kérjük, hogy a szerződő államok folyamatosan tájékoztassák a Szervezetet bármilyen jövőbeni eltérésről valamint a korábbiakban jelzett eltérés megszűnéséről. A jelen Annex minden egyes módosításának elfogadása után külön az eltérésekről szóló értesítést kérő levelet küldünk majd minden szerződő államnak. Felhívjuk a szerződő államok figyelmét a 15. Annex rendelkezéseire, amelynek alapján saját nemzeti előírásaik és gyakorlatuk valamint a vonatkozó ICAO előírások és ajánlott gyakorlati eljárások közötti eltérésekről szóló tájékoztatásaikat az Egyezmény 38. cikkelyében előírt kötelezettségük mellett a Légiforgalmi Tájékoztató Szolgálat útján is tegyék közzé. A tájékoztatások továbbítása és közzététele A jelen Annex-ben ismertetett nemzetközi előírások és ajánlott gyakorlati eljárások alapján biztosított, a légijárművek üzemeltetését érintő létesítmények, szolgálatok és eljárások létrehozását illetve megszüntetését a 15. Annex előírásainak megfelelően jelentsék be. Az Annex szövegének felhasználása a nemzeti szabályozásokban. A Tanács 1948. április 13-án elfogadott egy határozatot, amely felhívja a Szerződő Államok figyelmét arra, hogy kívánatos saját nemzeti szabályozásaikban, amennyiben lehetséges, azoknak az ICAO előírásoknak a pontos nyelvezetét használni, amelyek szabályozó jellegűek; továbbá, hogy kívánatos a nemzetközi előírásoktól való eltérések közlése, beleértve bármely pótlólagos nemzeti szabályozásról adott tájékoztatást, amely fontos a légiközlekedés biztonsága és rendszeressége szempontjából. Ahol csak lehetséges volt, jelen Annex rendelkezései szándékosan olyan módon íródtak, hogy megkönnyítsék a nemzeti rendelkezésekbe a nagyobb szövegváltoztatások nélküli beillesztést. Az Annex részeinek jogállása Egy Annex a következő részekből áll, de nem feltétlenül szükséges, hogy minden rész megtalálható legyen minden egyes Annex-ben. Az egyes részek jogállása a következő: 1.— Az Annex anyaga:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes